Manfred Memorial Moon Mission

4M-Mission Typ Moundsond, Amateurfunksatellit Land   Agentur  LuxSpaceOHB COSPAR-Bezeechnung  2014-065B Apogeum  404.724 km Perigeum  1.282 km Bunnschréi 30,4737° Mass 14 kg Gréisst  zirka 61 cm × 26 cm × 10 cm (L×B×H) Bunn-Ëmlafzäit  15.746,1 Minutten Exzentrizitéit   Start 23. Oktober 2014, 18:00 UTC  Startplaz  Kosmodrom Xichang Drorakéit  Laange Marsch 3 Status vergloust de 6. Oktober 2015
D'Manfred Memorial Moon Mission (oder 4M-Missioun) war eng däitsch-lëtzebuergesch Moundsond an en Amateurfunksatellit.

Bei der 4M-Missioun huet et sech ëm eng Laanschtfluchsond gehandelt, déi op der Bunn zum Mound an zeréck déi kosmesch Stralung ënnersicht huet. 4M hat och eng Amateurfunknotzlaascht mat, déi d'Telemetrie iwwerdroen hat an en Amateurfunkexperiment abezunn huet. D'Käschte vum Projet ware 400.000 EUR. D'Missioun war eng Widmung un de Firmengrënner vun OHB, Manfred Fuchs, deen 2014 gestuerwe war. De Fuchs war nach un der Virbereedung vun der Missioun bedeelegt.

 Optrag 
D'Notzlaascht 4M war an der leschter Stuf vun der chineesescher Drorakéit Chang Zheng 3C vun der Haaptnotzlaascht Chang'e 5-T1 festgemaach. Dës Stuf hat d'Bezeechnung CZ-3C R/B an ass der Primärnotzlaascht op der Bunn ëm de Mound gefollegt. D'Distanz war beim Laanschtfluch beim moundnooste Punkt zirka 13.000 km. Uschléissend sinn Rakéitestuf an d'Sond ëm d'Äerd gekreest, ufanks all 10,5 Deeg op enger héijer elliptescher Ëmlafbunn. De 6. Oktober 2015 si si dunn an der Äerdatmosphär vergloust.

 Opbau 
De Satellit bestoung aus follgende Baugruppen:
 Primärbatterie (28 Stéck ne neesopluedbar Batteriezellen, déi 6 W wärend der Haaptmissioun liwwerten)
 zweet Spannungsversuergung (2 × 9 Triple Layer Solarzellen an 4 × Li-Ion-Zellen)
 Stralungsexperiment mat engem Dosimeter vum Fabrikant iC-Málaga fir d'Bestëmmung vun der Stralungsdosis iwwer der Fluchbunn
 On-Board-Computer FM430 an Interfacekaart
 I/Q-Modulator
 VHF-Leeschtungsverstäerker 1,5 Watt
 Lambda-Véierel-Stabantenn

De Sender vum Satellit hat d'Telemetrie iwwerdroen a ronn 2500 virbereete Bakentexter an der Betribsart JT65B. D'Missioun war knapps dräi Wochen nom Start den 11. November 2014 fäerdeg, nodeem d'Batteriespannung op 8,4 Volt gefall war.

 Literatur 
 Bernd Michlewski: LX0OHB:Deutsche Mondmission auf 145 MHz zu empfangen, FUNKAMATEUR (63. Jg.) 12/2014 Säit 1291–1292.
 Thorsten Schmidt: 4M – Eine Mondmission für Funkamateure, AMSAT-DL Journal (41. Jg.) 4/2014 Säit 16–17.

 Um Spaweck 
  Websäit bei LuxSpace

Kategorie:Amateurfunksatellitten
Kategorie:Moundsonden
Kategorie:Däitsch Raumfaart
Kategorie:2014 an der Raumfaart
Kategorie:Lëtzebuergesch Raumfaart